Ritratti: Roly-poly tal-irkotta bl-ispinaċi u l-ġobon Cheddar
Riċetta u ritratti: Joseph A Cachia Ingredjenti 230g għaġina sfiljurata 250g irkotta nofs tazza ħalib 6 mgħaref semolina 250g spinaċi ffriżata 100g ġobon Cheddar melħ bżar iswed ġulġlien Metodu Ħalli l-ispinaċi barra biex jinżel is-silġ. Wara agħsru sew biex tneħħilu l-ilma kollu. Poġġi l-irkotta f'kazzola. Żid il-ħalib, is-semolina, il-bżar u l-melħ. Saħħan fuq nar moderat il-ħin kollu tħawwad sakemm il-ħalib jonqos u l-l-irkotta tagħqad. Ħalliha tiksaħ. Ifrex l-għaġina u ferrex l-ispinaċi fuqha iżda tasalx sat-trufijiet tagħha. Fuq l-ispinaċi ferrex l-irkotta u fuq l-irkotta ferrex il-ġobon Cheddar. Irrombla l-għaġina bil-galbu. Xarrab ftit il-wiċċ bl-ilma u ross il-ġulġlien. Daħħal fil-forn f'temperatura ta' 190 ̊Ċ għal madwar 20 minuta u sakemm tara li r-roly-poly ħa kulur dehbi. Tista' sservi sħuna jew kiesħa.